OpenLLM-France/wikimedia huggingface dataset:
# Roser Atmetlla i Andreu

Roser Atmetlla i Andreu (Blanes, la Selva, 1963) és una escriptora en llengua catalana llicenciada en filosofia per la Universitat de Barcelona. Des de l'any 1997 compagina la creació literària amb l'ensenyament de filosofia a l'IES Serrallarga de Blanes.

## Currículum professional

* Promotora i editora del magazine digital Promoartyou, creat per facilitar l'intercanvi entre els artistes i els seus promotors.
* Articulista del Diari de Girona.
* Col·laboradora del diari de cultura en català Núvol.
* Professora a l'Escola d'Escriptura de l'Ateneu Barcelonès del curs titulat La novel·la d'iniciació: retrat de l'escriptor adolescent.
* Membre de l'Associació d'Escriptors en Llengua Catalana.

## Publicacions

* 1998: El nedador. Ed. Quaderns Crema (traduït al castellà per Carlos Manzano de Frutos el 1999) (novel·la)
* 2003: La clau de tots els secrets. Ed. Espasa Calpe (novel·la)
* 2005: La línia. Ed. La Magrana (novel·la)
* 2006: "La merla", un conte d'encàrrec de l'Associació d'Escriptors en Llengua Catalana (conte)
* 2008: Els ulls tancats. Ed. La Magrana (novel·la)
* 2010: "La mar s'ho acaba empassant tot", conte publicat al número 16 de la revista Lectora (conte)
* 2012: Una nit molt moguda (novel·la infantil)
* 2023. Un final feliç (Navona)

## Referències

* 1 2 «Qui és qui». web. Generalitat de Catalunya. Arxivat de l'original el 16 de desembre 2013. [Consulta: 16 desembre 2013].
* ↑ «Promoartyou».
* ↑ «Diari de Girona».
* ↑ «Núvol».
* ↑ «Escola d'escriptura de l'Ateneu Barcelonès».
* ↑ «La clau de tots els secrets». Web. Quaderns Crema. [Consulta: 16 desembre 2013].
* ↑ «Associació d'Escriptors en Llengua Catalana».
* ↑ «Els ulls tancats, la Magrana, 2008».
* ↑ «La mar s'ho acaba empassant tot». [Consulta: 2010].
* ↑ «Una nit molt moguda». Arxivat de l'original el 2015-12-22. [Consulta: 11 desembre 2015].
* ↑ Sergi. «imc - Un final feli�» (en castellà). [Consulta: 10 març 2025].

## Enllaços externs

* Roser Atmetlla i Andreu - Lloc web oficial
# Spicara

Spicara són un gènere de peixos de la família dels centracàntids.

## Taxonomia

Hi ha set espècies reconegudes:
* Spicara alta (Osório, 1917)
* Spicara australis (Regan, 1921)
* Spicara axillaris (Boulenger, 1900)
* Spicara maena - xucla, xucla vera, caua, gerla, gerret, gerret imperial o mata-soldats (Linnaeus, 1758)
** Spicara maena flexuosa (Rafinesque, 1810)
** Spicara maena maena (Linnaeus, 1758)
* Spicara martinicus (Valenciennes, 1830)
* Spicara melanurus (Valenciennes, 1830)
* Spicara nigricauda (Norman, 1931)
* Spicara smaris - gerret, xucla, xucla blanca, gerret pàmfil, gerret bord, o reget (Linnaeus, 1758)

## Referències

* ↑ Osório, B. 1917. Nota sôbre algumas espécies de peixes que vivem no Atlântico ocidental. Arq. Univ. Lisboa v. 4: 103-131, Pls. 29-36 (= Pls. 1-8).
* ↑ Regan, C. T. 1921. New fishes from deep water off the coast of Natal. Ann. Mag. Nat. Hist. (Ser. 9) v. 7 (núm. 41): 412-420.
* ↑ Boulenger, G. A. 1900. Descriptions of new fishes from the Cape of Good Hope. Mar. Invest. S. Africa Núm. 8: 10-12, Pls. 1-3.
* 1 2 Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* 1 2 Cuvier, G. & A. Valenciennes. 1830. Historie naturelle des poissons. Tome Sixième. Livre sixième. Partie I. Des Sparoïdes; Partie II. Des Ménides. Hist. Nat. Poiss. v. 6: i-xxiv + 6 pp. + 1-559, Pls. 141-169.
* ↑ Norman, J. R. 1931. Four new fishes from the Gold Coast. Ann. Mag. Nat. Hist. (Ser. 10) v. 7 (núm. 40): 352-359.
* ↑ BioLib (anglès)
* ↑ The Taxonomicon (anglès)
* ↑ UNEP-WCMC Species Database (anglès)
* ↑ Practical Fishkeeping (anglès)
* "Spicara". FishBase. Ed. Ranier Froese i Daniel Pauly. {{{month}}} del {{{year}}}. N.p.: FishBase, {{{year}}}.
# Ratpenat cuallarg de François Moutou

El ratpenat cuallarg de François Moutou (Mormopterus francoismoutoui) és una espècie de ratpenat de la família dels molòssids. És endèmic de l'illa de Reunió, a l'oceà Índic.

## Descripció
### Dimensions

És un ratpenat de petites dimensions, amb una llargada total de 89–97 mm, els avantbraços de 38-42 mm, la cua de 38-45 mm, els peus de 5–6,5 mm, les orelles de 15–18 mm i un pes de fins a 7,2 g.

### Aspecte

El pelatge és curt i espès. Les parts dorsals són de color marró fosc, mentre que les ventrals són més curtes. Les membranes són negres-marronoses i no mostren cap variació particular de color. Les orelles són triangulars i estan unides a la base per una prima membrana cutània. El nas és prim i lleugerament enfonsat a la part central. Els llavis no estan coberts de plecs cutanis. La cua és llarga i robusta i s'estén més de la meitat més enllà de l'uropatagi. Els mascles tenen un sac glandular gros a la part inferior del coll.

## Biologia
### Comportament

Es refugia a l'interior de coves o en construccions humanes.

### Alimentació

S'alimenta d'insectes.

## Distribució i hàbitat

Aquesta espècie és coneguda només a l'illa de Reunió, a l'oceà Índic. Alguns individus capturats a Etiòpia podrien pertànyer a aquesta espècie, tot i que probablement haurien estat transportats involuntàriament al continent africà.
Viu en cada tipus d'hàbitat de l'illa fins a 2.000 metres d'altitud.

## Estat de conservació

Com que fou descoberta fa poc temps, l'estat de conservació d'aquesta espècie encara no ha estat avaluat formalment.

## Referències

* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
* ↑ Goodman et al., Bowie.

## Bibliografia

* Goodman, S. M.; Jansen van Vuuren, B.; Ratrimomanarivo, F; Probst, J.-M.; Bowie, R. C. K «Specific Status of Populations in the Mascarene Islands referred to Mormopterus acetabulosus (Chiroptera:Molossidae), with Description of a New Species» (en anglès). Journal of Mammalogy, 89, 2008, pàg. 1.316–1.327.
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Coccymys kirrhos

Coccymys kirrhos és una espècie de mamífer rosegador de la família dels múrids. És endèmic de Nova Guinea.

## Descripció

És un rosegador de petites dimensions, amb una llargada del cap i el cos de 80-105 mm, la cua de 142-159 mm, els peus de 23-26 mm, les orelles de 17-20 mm i un pes de fins a 28 g.
El pelatge és suau i dens. Les parts superiors són marró-taronja lluent, que tendeix a l'ocraci al llarg dels flancs. Hi ha anells negres-marronosos al voltant dels ulls i a la part del musell d'on sorgeixen les vibrisses. La cara és grisa, mentre que les galtes són rogenques. Les parts ventrals són grises-blanquinoses. La part dorsal de les potes presenta pocs pèls, que són marronosos o incolors. La cua és més llarga que el cap i el cos i és uniformement marró-grisenca.

## Biologia
### Comportament

És una espècie nocturna i arborícola, tot i que passa gran part del temps a terra per cercar aliment.

## Distribució i hàbitat

Aquesta espècie és difosa a la part centre-occidental de la serralada central de Nova Guinea.
Viu als boscos molsosos de mig montà i les praderies a entre 2.230 i 2.500 metres d'altitud.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Musser i Lunde, 2009.

## Bibliografia

* Guy G. Musser; Darrin P. Lunde «Systematic reviews of New Guinea Coccymys and "Melomys" albidens (Muridae, Murinae) with descriptions of new taxa» (en anglès). Bulletin of the American Museum of Natural History, 329, 2009. Arxivat de l'original el 2013-12-19 [Consulta: 28 novembre 2015].
# Stanislao Falchi

Stanislao Falchi (Terni (Úmbria), 29 de gener, 1851 - Roma (Laci), 14 de novembre, 1922), va ser un compositor i professor de música italià.
Deixeble de Girolamo Maggi i Salvatore Meluzzi, el 1877 va ser nomenat professor de cant coral al Liceu de Santa Cecília, de Roma, i des de 1883 fins a 1916 va exercir el càrrec de director de cant de les escoles municipals de la dita ciutat.
En el referit establiment docent va ser durant algun temps professor de composició, i més tard va ocupar el lloc de Marchetti com a director de la famosa institució, els concerts de la qual va dirigir amb gran èxit.
Com a compositor va produir les òperes:
* Lorhelia (Roma, 1877);
* Giuditta (Roma, 1887);
* Tartini o Il Trillo del diavolo (Roma, 1899);
* una obertura titulada Julio Cesar, un Rèquiem i algunes altres obres de menor importancia.

## Referències

* ↑ Wilibald Gurlitt: Stanislao Falchi. In: Riemann Musiklexikon

## Bibliografia

* Enciclopèdia Espasa Volum núm. 23, pàg. 131. (ISBN 84-239-4523-5)
# Eumops wilsoni

Eumops wilsoni és una espècie de ratpenat de la família dels molòssids. És oriünd de Sud-amèrica.

## Descripció
### Dimensions

És un ratpenat de petites dimensions, amb una llargada del cap i el cos de 126,9 mm, la llargada de l'avantbraç de 58,2 mm, la llargada de la cua de 46 mm, la llargada del peu de 13,1 mm, la llargada de les orelles de 21,8 mm i un pes de fins a 26,3 g.

### Aspecte

Es tracta d'una forma críptica visualment indistingible d'E. glaucinus, del qual es diferencia en algunes diferències del cariotip, que és 2n=38 FNa=54.

## Biologia
### Alimentació

S'alimenta d'insectes.

## Distribució i hàbitat

Aquesta espècie és coneguda en una localitat de l'Equador sud-occidental, a l'illa de Puná i en una localitat del Perú nord-occidental.
Viu als boscos tropicals secs.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Baker et al., Carrera.

## Bibliografia

* Baker, R. J.; McDonough, M. M.; Swier, V. J.; Larsen, P. A.; Carrera, J. P.; Ammerman, L. K «New species of bonneted bat, genus Eumops (Chiroptera: Molossidae) from the lowlands of western Ecuador and Peru» (en anglès). Acta Chiropterologica, 11, 1, 2009, pàg. 1–13. Arxivat de l'original el 2016-03-04 [Consulta: 10 desembre 2015].
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Ratpenat cuallarg d'Atsinanana

El ratpenat cuallarg d'Atsinanana (Mops atsinanana) és una espècie de ratpenat de la família dels molòssids. És endèmic de Madagascar.

## Descripció
### Dimensions

És un ratpenat de petites dimensions, amb una llargada total de 90-101 mm, els avantbraços de 37-42 mm, la cua de 27-39 mm, les potes de 5-7 mm, les orelles de 15-18 mm i un pes de fins a 16,5 g.

### Descripció

El pelatge és curt i llanós. Les parts dorsals són marrons-negrenques, mentre que les parts ventrals són lleugerament més clares. El llavi superior té diversos plecs ben distints i està cobert de cerres curtes. Les orelles són petites, marró-negrenques i amb els marges anteriors units frontalment per una membrana amb forma de ve baixa i amb una butxaca amb l'obertura posterior al centre, per la qual sobresurt una cresta de curts pèls marronosos en els mascles. El tragus és molt petit, quadrat i amagat per l'antitragus, que és gros i semicircular. Els peus són carnosos, amb files de cerres llarg les vores externes dels dits. La cua és llarga i robusta i s'estén més de la meitat més enllà de l'uropatagi. El calcani és curt.

### Ecolocalització

Emet ultrasons a baix cicle de treball en forma d'impulsos de llarga durada a una freqüència gairebé constant i una energia màxima de 28 kHz.

## Biologia
### Alimentació

S'alimenta d'insectes.

## Distribució i hàbitat

Aquesta espècie és difosa a la part oriental de Madagascar.
Viu a altituds de fins a 1.100 msnm.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ «ratpenat cuallarg d'Atsinanana». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 18 desembre 2024].
* ↑ Goodman et al., 2010

## Bibliografia

* Goodman, S. M.; Buccas, W.; Naidoo, T.; Ratrimomanarivo, F.; Taylor, P. J.; Lamb, J. 2010. «Patterns of morphological and genetic variation in western Indian Ocean members of the Chaerephon ‘pumilus’ complex (Chiroptera: Molossidae), with the description of a new species from Madagascar». Zootaxa, 2.551: 1-36
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Au Cap

El districte d'Au Cap és un dels 25 districtes administratius de l'arxipèlag de les Seychelles. Au Cap està situat a la costa est de l'illa de Mahé. Històricament el districte ha estat conegut amb el nom de Anse Louis, ja que no va ser fins al 1998 quan es va decidir canviar el nom per l'actual. Au Cap té una extensió de 8 km² i segons el cens de població fet l'any 2002 hi resideixen 3.000 habitants de forma permanent.
# Franklin (Illinois)

Franklin és una població dels Estats Units a l'estat d'Illinois. Segons el cens del 2000 tenia 586 habitants.

## Demografia

Segons el cens del 2000, Franklin tenia 586 habitants, 226 habitatges, i 169 famílies. La densitat de població era de 309,9 habitants/km².
Dels 226 habitatges en un 41,2% hi vivien nens de menys de 18 anys, en un 60,2% hi vivien parelles casades, en un 9,3% dones solteres, i en un 24,8% no eren unitats familiars. En el 18,1% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,98.
Per edats la població es repartia de la següent manera: un 29,4% tenia menys de 18 anys, un 8,5% entre 18 i 24, un 29,9% entre 25 i 44, un 21,2% de 45 a 60 i un 11,1% 65 anys o més.
L'edat mediana era de 36 anys. Per cada 100 dones de 18 o més anys hi havia 95,3 homes.
La renda mediana per habitatge era de 39.375 $ i la renda mediana per família de 47.813 $. Els homes tenien una renda mediana de 35.000 $ mentre que les dones 21.923 $. La renda per capita de la població era de 16.327 $. Aproximadament el 6,1% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Franklin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Franklin». American Fact Finder. Oficina del Cens dels Estats Units, 12-01-2010.
# Joan-Artur Roura i Comas

Joan-Artur Roura i Comas (Barcelona, 1944) és un empresari, col·leccionista d'art i mecenes català.
Joan-Artur Roura i Comas és un empresari i col·leccionista eclèctic, i un amant i protector de l'art. Amb vint anys va adquirir el seu primer quadre amb els diners que el seu pare li havia donat per comprar-se un cotxe, i avui un dels seus objectius és recuperar peces històriques de l'art català.
Va començar la seva col·lecció amb pintura figurativa i admirant l'art flamenc, però a poc a poc va anar ampliant l'espectre d'interessos i avui també segueix les tendències contemporànies, de manera que actualment també atresora una àmplia i diversa col·lecció d'obres d'art que expliquen moments i anècdotes dels seus autors.
De l'àmplia col·lecció d'obres d'art que atresora el col·leccionista i mecenes, els bodegons han estat un tema que sempre l'ha atret i que centrà l'atenció en algunes obres realitzades per autors catalans en la seva col·lecció com Antoni Clavé, Francesc Todó, Joan Hernández Pijuan, Rafael Llimona i Benet, Ramon Martí Alsina, Joan Vilacasas o Joaquín Torres-García.
Les obres de la seva col·lecció han estat cedides a diverses exposicions. Així, el 2017, l'Ajuntament de Figueres-Museu de l'Empordà segons el qual cedia en dipòsit dues pintures: 'La platja desconeguda', un oli sobre tela executat per Àngel Planells, i 'Mascarons de proa', un oli sobre fusta realitzat per Joan Massanet. Uns quadres que abans havien viatjat al The State Hermitage Museum de Sant Petersburg, a Rússia, amb motiu de l'exposició "Surrealisme a Catalunya", i al Museu del Tabac - Antiga fàbrica Reig, de Sant Julià de Lòria, a Andorra. Les dues obres van ser exposades al Museu de l'Empordà, al costat d'altres obres dels mateixos autors. Més endavant, el 2019 facilita una sèrie de bodegons al Museu Can Framis de la Fundació Vila Casas, en una exposició oberta dins del cicle "L'art de col·leccionar" comissariat per Daniel Giralt-Miracle.
Com a mecenes, s'ocupa de finançar el Premi Joan-Artur Roura i Comas del Concurs Internacional de Música Maria Canals, i també del patrocini del Premi Crexells de l'Ateneu Barcelonès.

## Referències

* 1 2 Reichardt, Josep M. «La colección de Joan Artur Roura». Àgora Quàntica. [Consulta: 18 juliol 2020].
* 1 2 «Joan-Artur Roura i Comas, Coleccionista». Arteinformado. Espacio Iberoamericano del Arte. [Consulta: 18 juliol 2020].
* 1 2 «La particular col·lecció de Joan-Artur Roura i Comas, a Can Framis». Bonart, 11-10-2017. ISSN: 1885-4389 [Consulta: 18 juliol 2020].
* ↑ «El Museu de l'Empordà rep dues obres de la col·lecció de Joan-Artur Roura i Comas». Empordà, 28-07-2017 [Consulta: 18 juliol 2020].
* ↑ «Joan-Artur Roura i Comas - L'art de col·leccionar. El mundo de las colcciones privadas». Fundació Vila Casas, 16-10-2017. [Consulta: 18 juliol 2020].
* ↑ «El Premi Crexells es renova recuperant els orígens». Ateneu Barcelonès, 22-11-2018. [Consulta: 18 juliol 2020].
* ↑ «El Premi Crexells dejará de ser participativo y regresa "a los orígenes"». Europa Press, 22-11-2018 [Consulta: 18 juliol 2020].
# 354
## Esdeveniments
### Resta del món

* Expedició de l'emperador romà Constanci II a Adiabene (o Assíria), que li valgué el títol d’Adiabenicus Maximus
* Com a resultat que els exèrcits romans d'Occident havien estat retirats per l'usurpador Magnenci per combatre Constanci II, hordes de bàrbars francs i alamans creuen el Rin per envair la Gàl·lia i ocupar terres dels helvecis
* Còdex Cronologia de 354, manuscrit il·luminat, obra del cal·lígraf Furius Dionysius Philocalus
* Nomenament de Marcel·lí com a primer bisbe d'Ambrun
* El general jin Huan Wen atacà l'estat dels Jin anteriors
* Els búlgars són esmentats per primer cop a les cròniques

## Naixements
### Resta del món

* 13 de novembre - Tagaste (Algèria): Agustí d'Hipona, un dels pares de l'Església (m. 430).
* Apa Bane (Abu Fana o també sant Fana), ermità copte.

## Necrològiques

* Constanci Gal, cèsar i germà de Julià l'Apòstata.
* Flàvia Júlia Constantina, filla de Constantí I el Gran i venerada per l'església catòlica com a santa Constança
* Ran Zhi, príncep hereu del breu estat xinès de Ran Wei.

## Referències

* ↑ «Cronologia del 354 [transcripció]» (en llatí i anglès). [Consulta: 12 juny 2013].
* ↑ «Agustí | enciclopèdia.cat». [Consulta: 29 gener 2021].
# Hehe

El Hehe és una llengua bantu parlada pels hehe de la Regió d'Iringa, a Tanzània, que s'estén al sud del Riu Gran Ruaha. S'ha apuntat que té trets del ngoni i és cert que presenta paraules que van ser introduïdes quan la zona va ser conquerida per pobles ngoni al començament del segle xix. No obstant això, havent transcorregut 150 anys, sembla que moltes expressions "ngoni" s'han perdut, i el hehe s'assembla avui més a les llengües dels pobles que els envolten.
El hehe té una similitud lèxica del 65% amb el bena, del 59% amb el pangwa, del 50% amb el lekinga i del 48% amb el vwanji.
El 1977 s'estimava que hi havia 190,000 parlants de hehe, però el 2006 aquesta xifra era de 810.000 parlants. Aquests parlants es reparteixen entre dues varietats dialectals: el Kosisamba (Kojisamba, Kotsisamba) i el Sungwa (Dzungwa, Tsungwa).
El hehe té 15 classes de noms, similars als gèneres de les llengües europees. Aquestes classes apareixen marcades amb un prefix.
Hi ha una traducció de la Bíblia al hehe, i també s'han publicat algunes gramàtiques i un diccionari d'aquesta llengua.

## Referències

* ↑ Dwyer, D. J., Yankee, E., & Michigan State Univ., E. r. (1985). African Language Resource Handbook: A Resource Handbook of the Eighty-two Highest Priority African Languages. http://www.eric.ed.gov/PDFS/ED256170.pdf
* ↑ Dwyer, D. J., Yankee, E., & Michigan State Univ., E. r. (1985). African Language Resource Handbook: A Resource Handbook of the Eighty-two Highest Priority African Languages. http://www.eric.ed.gov/PDFS/ED256170.pdf
* ↑ David Odden, Introducing Phonology (Cambridge: Cambridge University Press, 2005), 177.
# Encant

«Encant» té aquests significats:

## Economia

* Encant (mercat), mercat de vell, de segona mà o de subhasta.
* Mercat dels Encants, mercat al barri del Fort Pienc, a Barcelona.

## Física

* Encant (física), nombre quàntic que mesura la diferència entre quarks encants i antiquarks encants.
* Quark encant, tipus de quark de segona generació.
* Antiquark encant, tipus d'antiquark de segona generació.

## Transport

* Estació d'Encants, estació del Metro de Barcelona.
* Estació d'Encants de Sant Adrià, estació del Trambesòs a Sant Adrià de Besòs.

## Altres

* Voltes dels Encants i dels Pintors, conjunt urbà de Barcelona.
* Pedra de l'Encant, pedra situada a Granollers just davant de l'Ajuntament.
* Els Encants dels Canonges, mercat de segona mà en el marc de la Fira de Sant Ermengol a la Seu d'Urgell.
# Charles Denny

Charles Denny (Southwark, 17 de març de 1886 - Londres, 8 de gener de 1971) va ser un ciclista britànic que va competir a començaments del segle xx.
El 1908 va prendre part en els Jocs Olímpics d'Estiu de Londres, on va guanyar la medalla de plata en la prova dels 100 quilòmetres, per darrere del seu compatriota Charles Henry Bartlett i per davant del francès Octave Lapize.

## Referències

* ↑ «Olympedia – Charlie Denny». [Consulta: 6 agost 2024].

## Enllaços externs

* Fitxa a sitiodeciclismo.net